**OŠ STJEPANA RADIĆA ČAGLIN**

**VLADIMIRA NAZORA 3**

**34350 ČAGLIN**

**USTROJBENA JEDINICA PREDŠKOLSKOG ODGOJA DJECE**

**PRI OŠ STJEPANA RADIĆA ČAGLIN,**

**VLADIMIRA NAZORA 1**

**34350 ČAGLIN**

**KLASA: 602-02/21-01/255**

**URBROJ: 2177-21-01-22-02**

**Čaglin, 23. rujna 2022. godine**

**GODIŠNJE IZVJEŠĆE O RADU ZA PEDAGOŠKU GODINU 2021./2022.**

***NJEGA I SKRB ZA TJELESNI RAST DJECE I BRIGA ZA NJIHOVO ZDRAVLJE***

Bitna zadaća odnosila se na promicanje zdravog razvoja djeteta, stjecanje pozitivnih stavova i navika zdravog načina života u segmentima bitnim za cjelokupan rast i razvoj djeteta kroz:

* prehranu,
* praćenje psihofizičkog i zdravstvenog razvoja djece,
* dnevni ritam,
* osiguravanje higijenskih uvjeta - nadzor nad higijenskim uvjetima, koordinaciji rada, međusobnoj suradnji.

• PREHRANA

Tijekom cijele godine vodila se briga o zdravoj prehrani koja je važna za očuvanje zdravlja djece i usvajanje pravilnih prehrambenih navika. Posebna briga vodila se o kvaliteti namirnica te izradi jelovnika koje smo sastavljali na osnovu Prehrambenih standarda za planiranje prehrane djece u dječjim vrtićima, pri čemu su poštovane preporuke o učestalosti konzumiranja pojedinih namirnica te sezonskoj ponudi voća i povrća. Putem oglasne ploče roditelji su se mogli informirati o jelovniku.

Priprema obroka obavlja se u kuhinji vrtića. U desetsatnom programu djeca su dobivala 4 obroka:

- doručak, voće, ručak i užinu.

Hidracija je djeci omogućena tijekom cijelog dana u „restoranu“ vrtića.

• DNEVNI RITAM

Dnevni ritam skupina nadograđuje se na osnovni ritam koji izgleda ovako:

* dolazak i okupljanje djece uz odabir željenih aktivnosti u centrima;
* jutarnja tjelovježba;
* doručak;
* individualne ili skupne aktivnosti, igraonice; - boravak na zraku;
* ručak;
* popodnevne mirne aktivnosti ili dnevni odmor za mlađu djecu;
* užina;
* nastavak aktivnosti po centrima, boravak na zraku;
* odlasci djece kući.

Dnevni odmor organiziran je za svu djecu koja za to imaju potrebu u periodu od

13.00 do 14.00 sati. Krevetići se svakodnevno spuštaju i razmještaju u prostoru sobe dvorane, a djeca imaju vlastite pidžame i vlastitu posteljinu.

• PRAĆENJE PSIHOFIZIČKOG I ZDRAVSTVENOG RAZVOJA DJECE

Organizacijom odgojno-obrazovnog rada i njege te u svakodnevnom boravku i aktivnostima djece u predškolskoj ustanovi, djelovalo se na zadovoljavanje dječjih potreba, na očuvanju i unapređivanju njihovog zdravlja.

Prilikom upisa djeteta u vrtić roditelji su dostavili potvrde o sistematskom pregledu, cijepljenju, kroničnim bolestima i svemu što može imati značaj za zdravlje djeteta. Na prvom roditeljskom sastanku je dogovoreno da djeca u vrtić moraju nakon bolesti doći zdrava, što dokazuju liječničkom potvrdom.

Briga za očuvanje zdravlja i zdravstvena zaštita provodila se tijekom čitave godine.

S djecom se kontinuirano radilo na usvajanju kulturno-higijenskih navika, pravilnim prehrambenim navikama te učenju ponašanja kojima se čuva mentalno i tjelesno zdravlje.

Tjelesne aktivnosti provođene su kontinuirano. U skladu s vremenskim prilikama djeca često borave na svježem zraku na vanjskom prostoru, šetnjama i izletima u prirodu.

Redovito se provode antropometrijska mjerenja tjelesne visine i težine. Na taj način lako možemo uočiti problem jače pothranjenosti ili pretilosti kod djece, kao i njihov napredak i razvoj na području tjelesnog rasta.

Prilikom uvida u zdravstvenu dokumentaciju (liječničke ispričnice) vidljivo je da su djeca najviše bolovala od respiratornih bolesti i crijevnih viroza.

U protekloj godini nisu evidentirane teže ozljede djece. Manje ozljede zbrinute su. Tjelesne aktivnosti provođene su kontinuirano. U skladu s vremenskim prilikama djeca često borave na svježem zraku na vanjskom prostoru, šetnjama i izletima u prirodu. Aktivnosti na vanjskom prostoru odvijale su se kad god su to vremenski uvjeti dozvoljavali. Skupine su provodile i redovitu jutarnju tjelovježbu u velikoj prostranoj dvorani vrtića. Ustrojbena jedinica nije bila zatvarana zbog situacije izazvane virusom COVID – 19.

Prostor igrališta na dvorištu na kojem djeca borave veći dio godine također podliježe zadovoljavanju higijenskih i zdravstvenih normi važnih za sigurnost djece. Pregledi igrališta i preventivno održavanje sprava najvažnija su karika za dugoročno ispravno i sigurno igralište. Svakog jutra prije izlaska djece na igralište provodi se pregled sprava za igranje djece kao i cijelog prostora igrališta u cilju otklanjanja nedostataka i opasnih predmeta.

• SANITARNO-HIGIJENSKI UVJETI

Čišćenje i dezinfekcija svih prostora u kojima borave djeca obavlja se svakodnevno odgovarajućim sredstvima. Redovito se dezinficiraju igračke i radne površine te se vodi evidencija čišćenja.

Redovito smo brinuli o higijeni i prozračnosti prostora o čemu je brigu vodilo svo osoblje koje je upoznato s primjerenim dezinfekcijskim sredstvima. Ruke smo prali tekućim sapunom i vodom te koristili papirnate ručnika te sredstva za dezinfekciju ruku.

Svi zaposleni radnici imaju uredne sanitarne iskaznice.

Redovito je provedena dezinfekcija, deratizacija i dezinsekcija svih prostora vrtića od strane Hrvatskog zavoda za javno zdravstvo, s kojim vrtić ima sklopljen Ugovor o suradnji.

 ***ODGOJNO-OBRAZOVNI RAD***

 Tijekom pedagoške 2021./2022. godine u vrtiću se provodio cjelodnevni (10satni) program i poludnevni (4-satni i 6-satni) program, sukladno Godišnjem planu i programu rada.

Odgojno-obrazovni proces temeljen je na suvremenoj humanističko-razvojnoj koncepciji čime njegujemo osnovna načela koja uključuju raznolikost, slobodu i otvorenost djeteta.

Cilj nam je bio oblikovati okruženja u kojem će se dijete osjećati dobrodošlo i sigurno te imati prigodu za igru, učenje i odgoj na njemu prihvatljiv način. Zato se i ove godine kontinuirano radilo na unaprjeđenju i oblikovanju poticajnog materijalnog i socijalnog okruženja. Sve sobe dnevnog boravka strukturirane su po centrima aktivnosti, pri čemu su uvaženi interesi i razvojne mogućnosti djece te pedagoški i estetski kriteriji.

U skupini je primijećena velika ponuda pedagoški neoblikovanog materijala i različitog poticajnog materijala kojeg izrađuju odgojiteljice. Centri aktivnosti su tijekom godine mijenjani u skladu sa interesima djece. Igra u dječjem vrtiću predstavlja osnovni oblik života i rada djece, te služi realizaciji odgojno - obrazovnih zadaća. Kroz igru djeca iskazuju svoje potencijale i aktivnosti: maštu, stvaralaštvo, samostalnost, slobodu kretanja, istraživanje i eksperimentiranje što kod djece razvija intelektualne i druge kompetencije.

Putem igre realizirane su sljedeće bitne zadaće:

* briga za sigurnost djece;
* praćenje i unapređivanje kvalitete odgojno-obrazovne prakse u dobnim skupinama;
* razvoj potencijala svakog pojedinog djeteta i skupine;
* komunikacija između djece;
* razvijanje suradnje među djecom i odgojiteljima;
* istraživanje likovnog stvaralaštva djece te poticanje tjelesnog, glazbenog, plesnog, dramskog i scenskog odgoja;
* istraživanje funkcije pedagoški neoblikovanog prirodnog i otpadnog materijala u igri djece;
* izleti, posjete s ciljem upoznavanja životnog okruženja i usvajanja novih znanja i vještina; - rad na istraživačkim projektima;
* rad na kvalitetnoj primjeni pedagoške dokumentacije s ciljem unapređivanja procesa odgoja

Aktivnosti i sadržaji bili su prilagođeni dječjim potrebama i razvojnim mogućnostima koje su odgojitelji pedagoško-metodički osmišljavali.

* istraživanje likovnog stvaralaštva djece te poticanje tjelesnog, glazbenog, plesnog, dramskog i scenskog odgoja;
* istraživanje funkcije pedagoški neoblikovanog prirodnog i otpadnog materijala u igri djece;
* izleti, posjete s ciljem upoznavanja životnog okruženja i usvajanja novih znanja i vještina; - rad na istraživačkim projektima;
* rad na kvalitetnoj primjeni pedagoške dokumentacije s ciljem unapređivanja procesa odgoja

***PRAĆENJE I POTICANJE RAZVOJA DJECE***

Uvažavajući razvojne mogućnosti djece kontinuirano se pratio i poticao cjelovit razvoj djece kroz razvojna područja:

• Tjelesni i psihomotorni razvoj

* poticali smo prirodne oblike kretanja (hodanje, skakanje, puzanje, provlačenje);
* poticali smo razvoj posebnih motoričkih vještina (pokretne igre i sportovi za djecu);
* poticali smo razvoj psiho-motoričkih sposobnosti (ravnoteža, snaga, brzina, spretnost, preciznost, izdržljivost);
* poticali smo razvoj krupne i fine motorike;
* utjecali smo na razvoj samostalnosti pri svlačenju i oblačenju, vezanje uzica na obući

• Socio-emocionalni razvoj i razvoj ličnosti

* njegovao se razvoj pozitivne slike o sebi;
* poticao se razvoj socijalne interakcije, socijalne vještine - (međusobno uvažavanje, druženje, suradnja, zajednički rad, nenasilno rješavanje konflikta);
* poticao se emocionalni razvoj - (reguliranje emocija, empatija);

• Spoznajni razvoj

* utjecali smo na razvoj osjeta i percepcije (pet osnovnih osjetila);
* razvijali smo pamćenje, pažnju i koncentraciju (opseg i duljina pamćenja).
* razvijali smo mišljenje i rješavanje problema (klasifikacija, kvantitativni i kvalitativni te prostorno-vremenski odnosi);
* razvijali smo percepciju sličnosti i razlika među predmetima i pojavama te uočavanje veza i odnosa među njima;

• Govor, komunikacija, izražavanje i stvaralaštvo

* poticali smo govorni razvoj (artikulaciju, jezik, rječnik);
* poticali smo vještine slušanja i razumijevanja (priče, glazbe, međusobnog slušanja);
* poticali smo razvoj cjelokupnog komunikacijskog sustava (neverbalni, verbalni, glazbeno-scenski, likovni);
* poticali smo stvaralačko izražavanje djece u različitim područjima izražavanja.

***PLANIRANJE ODGOJNO-OBRAZOVNOG RADA***

Odgojiteljice su odabirale aktivnosti odgojno-obrazovnog rada na temelju promatranja i prepoznavanja interesa djeteta. Aktivnosti koje su se provodile s djecom mogu se klasificirati kao:

- životno-praktične i radne aktivnosti - vezane uz biološke potrebe, njegu, svlačenje, oblačenje, samoposluživanje i samostalnost prilikom uzimanja obroka, izrada igračaka;

- raznovrsne igre - igre s pravilima, imitativne igre, simboličke igre konstruiranja građenja;

- društvene i društveno-zabavne aktivnosti — druženje djece i odraslih, šetnje, priredbe, svečanosti;

- umjetničko promatranje, slušanje, interpretacija umjetničkih tvorevina za djecu slikovnica, književnih, likovnih, glazbenih, scenskih i drugih djela;

- raznovrsno izražavanje i stvaranje djeteta - govorno-scensko izražavanje, pjevanje, sviranje, plesanje, slikanje, crtanje, modeliranje, konstruiranje; - istraživačko-spoznajne aktivnosti - promatranje, upoznavanje nečega, istraživačko manipuliranje predmetima, posjeti, šetnje, eksperimentiranje, otkrivanje praktičnog i verbalnog rješavanja problema;

- specifične aktivnosti s kretanjem - svakodnevno tjelesno vježbanje i boravak na svježem zraku.

Sadržaji i teme odgojno-obrazovnog rada razrađuju se globalnim planiranjem na početku godine prvenstveno u skladu s dobi djece i njihovim razvojnim potrebama te ciklusima u prirodi i kulturnim odrednicama životne sredine, ali i prema specifičnim interesima djece.

***PEDAGOŠKA DOKUMENTACIJA***

Na nivou skupine planiralo se sljedeće:

* tromjesečni plan (makro) sa sastavnicama: razvojne zadaće, materijalno- organizacijski uvjeti,
* sklopovi aktivnosti, oblici suradnje s roditeljima i stručnjacima;
* tjedni plan (mikro) sa sastavnicama: planirane aktivnosti po metodičkom slijedu, poticaji i poslovi nužni za ostvarenje plana;
* dnevni plan sa sastavnicama: planirani poticaji za usmjerene i spontane aktivnosti, iskorišteni situacijski poticaji, dnevne bilješke o djeci i aktivnostima, suradnji sa stručnjacima, zajedničkim aktivnostima te pripreme za roditeljske sastanke.

Valorizacija, refleksija i samorefleksija su se obavljale na kraju svakog orijentacijskog razdoblja na način vrednovanja planiranih razvojnih zadaća, u vidu procjene postignuća djece za pojedini razvojni aspekt.

Na nivou Ustanove i odgojne skupine vodila se sljedeća pedagoška dokumentacija:

* imenik djece;
* evidencijska lista dolaska djece;
* pedagoška dokumentacija odgojne skupine;
* matična knjiga;
* ljetopis;
* popis djece;
* godišnji plan i program Ustanove;
* izvješće Ustanove;
* zapisnici o radu Upravnog vijeća;
* foto i video zapisi na nivou Ustanove.

***PREGLED ZNAČAJNIH AKTIVNOSTI PROVEDENIH S DJECOM ODGOJNIH SKUPINA TIJEKOM 2021./2022. PEDAGOŠKE GODINE***

*Listopad 2021.*

* *Svjetski dan jabuka – istraživačko spoznajne aktivnosti, radimo štrudlu s jabukama*
* *Nacionalni dan sigurnosti u cestovnom prometu 21.10.*
* *Jesenske aktivnosti u vrtiću 26.10*

*Studeni 2021.*

* *važnost higijene zuba*
* *prostorna i vremenska orijentacija*
* *obilježili smo Dan sjećanja na Vukovar*

*Prosinac 2021.*

* *pripreme za blagdan Svetog Nikole*
* *obilježili smo blagdan Svete Lucije – sadnja pšenice*
* *organizirali božićne radionice djece i odgojitelja na kojima smo izrađivali božićne ukrase*
* *otvaranje adventskog kalendara*
* *„Darivanje tajnog prijatelja“*
* *kićenje naše vrtićke jelke*

*Siječanj 2022.*

* *mnogobrojne aktivnosti vezane uz zimu i zimske radosti*
* *obilježavanje Svjetskog dana smijeha*
* *obiteljsko stablo – uža i šira obitelj*

*Veljača 2022.*

* *Moje tijelo i ja*
* *Sveti Valentin, teme o ljubavi i prijateljstvu*
* *Poklade u vrtiću, izrada maski, druženje*
* *Emocije – „Radionica smijeha“*
* *Projekt „Od sjemenke do ploda“(trajanje do lipnja 2022.)*

*Ožujak 2022.*

* *šetnje naseljem, uočavanje promjena u našoj okolini*
* *pravilna prehrana, zdravlje – posjet judo klubu „Slavonac“*
* *teme vezane uz godišnje doba „ Proljeće „ (biljni i životinjski svijet, vremenske prilike )*
* *pokusi s djecom*
* *obilježavanje Svjetskog dana žena*
* *obilježavanje Dana očeva*
* *organizacija i sadnja bilja u cvjetnjak vrtića*
* *obilježavanje Svjetskog dana oralnog zdravlja – posjet stomatologa vrtiću*
* *obilježavanje Dana voda*
* *obilježavanje Dana meterologije*
* *obilježavanje Svjetskog dana zdravlja*
* *obilježavanje Svjetskog dana sindroma Down*
* *obilježavanje Svjetskog dana šuma*

*Travanj 2022.*

* *teme vezane uz blagdan Uskrsa; priče, slikovnice, male likovne radionice i sl.*
* *prigodnim aktivnostima koje su bile izvedive u kući obilježili smo Dan voda kao i Dan planete Zemlje*
* *obilježavanje Svjetskog dana svjesnosti o autizmu*
* *obilježavanje Svjetskog dana dječje knjige*
* *obilježavanje Dana Općine Čaglin*
* *obilježavanje Dana ružičastih majica*
* *obilježavanje Svjetskog dana oralnog zdravlja*

*Svibanj 2022.*

* *Blagdan rada*
* *obilježavanje Svjetskog dana vatrogasaca*
* *zanimanja*
* *obilježavanje Majčinog dana*
* *obilježavanje Međunarodnog dana plesa*
* *životna sredina*
* *priprema za školu*
* *obilježavanje Međunarodnog dana obitelji*
* *obilježavanje Svjetskog dana sporta*

*Lipanj/srpanj 2022.g.*

* *organiziranje Završne svečanosti*
* *Ljeto – u Ustrojbenoj jedinici predškolskog odgoja djece pri OŠ Stjepana Radića Čaglin*
* *Ljeto – praznici*
* *Voda, More*
* *Godišnji odmori*

***NAOBRAZBA I STRUČNO USAVRŠAVANJE ODGOJITELJICA I STRUČNIH SURADNIKA***

Temeljem članka 29. Zakona o predškolskom odgoju i obrazovanju, te Pravilnika o unutarnjem ustrojstvu i načinu rada Ustrojbene jedinice Čaglin, odgojiteljice i stručni suradnici obvezni su stručno se usavršavati. Stručno usavršavanje ostvarivalo se putem :

1. Individualnog stručnog usavršavanja
2. Stručne literature (knjige , časopisi i slično)

1. ) Individualno stručno usavršavanje: godišnjom satnicom planirano je 20 sati a baziralo se većim dijelom na čitanje stručne literature. Razlog za isto je situacija uzrokovana virusom COVID-19 i sve specifičnosti koje su vezane uz to.
2. ) Stručnu literaturu nabavljamo tijekom godine prema ponudama, pratimo časopise za djecu i odgojitelje, časopise za izradu igračaka i drugih kreativnih ideja.

Odgojitelji predlažu redovitu primjenu aktivnog radioničkog rada na stručnim sastancima u ustanovi te više razmjene iskustava među odgojiteljima i edukaciju na temu planiranja i programiranja odgojno-obrazovnog rada.

Odgojitelji predlažu i tematske radionice stručnih suradnika, prema temama koje zanimaju roditelje.

Zaključci i smjernice za narednu godinu :

* + redovite timske konzultacije o problemima odgojno-obrazovne prakse
	+ timsko planiranje odgojno-obrazovnog rada
	+ radionički obraditi teme iz odgojne prakse

Ravnateljica:

Slađana Švajda